
Harcművészetek és sikeres vezetés – vagyis milyen vezetői kompetenciákat tanulhatunk a harcművészetekből?

Kulcsszavak: Harcművészetek; Vezetés; Kompetenciák; Hatékony szervezet
Szakdolgozatomban a sikeres vezetési módszerekhez szükséges kompetenciák szempontjait
vizsgálom a 21. század eleji globális üzleti környezet vállalatainál és vetem össze azokat a
harcművészetek által fejlesztett készségekkel. Hipotézisem szerint a két terület megfelelő
műveléséhez szükséges képességek meglepően nagy átfedést mutatnak, sőt: feltételezem azt is,
hogy az egyik területen szerzett magas szintű jártasság előnyt jelent a másik területen is és
viszont.
E feltételezésem igazolásához szekunder kutatásaim keretében a harcművészetek és a vezetés
szervezéstudományok szakirodalmait elemeztem, primer kutatásaim pedig változatos interjú
elemzéseken alapulnak, melyek keretében a harcművészet területéről mestereket és
tanítványokat, míg a menedzsment oldaláról vezetőket és beosztottakat kérdeztem a
területükhöz szükséges kompetenciák és a sikeresség kapcsolatáról, valamint arról, hogy
megszerzett tapasztalataik alapján hogyan látják képességeik – és akár személyiségük –
fejlődését mind a harcművészetek, mind az üzleti élet egyes állomásain.



